सडक़ों पर खड्डे होने के कारण तेज गति से चलाने वाले वाहनों से दुर्घटनाएं होने का अंदेशा और बढ़ जाता है। थकान व नशे की हालत में वाहन चलाने, नाबालिगों को वाहन चलाने की अनुमति देने, वाहन चलाते समय मोबाइल से बात करने और गाडि़यों में क्षमता से अधिक सवारियां भरने के कारा सडक़ दुर्घटनाएं होताी है। ऐसी जानलेवा दुर्घटनाओं पर अंकुश लगाना इसलिए भी जरूरी है कि इस वजह से मानव संसाधन का व्यापक स्तर पर असमय विनाश हो रहा है। संयुक्त राष्ट्र के एक अध्ययन के अनुसार सडक़ दुर्घटनाओं के कारण भारत को हर साल 58 अरब डालर का आर्थिक नुकसान झेलना पड़ता है। यह राशि भारत की सकल घरेलू उत्पाद (जीडीपी) के तीन फीसदी से अधिक बैठती है। यहां यह भी बता दें कि हमारे यहां जितने लोगों की मौत आतंकी घटनाओं की वजह से होती है, उससे कई गुना ज्यादा मौतों का एकमात्र कारण सडक़ दुर्घटनाएं है।